Balogh Péter inkubátora 10 céget vezet a siker útjára

Véget ért a két éve induló Baconsult Startup Inkubátor Program. A program a Nemzeti Kutatási, Fejlesztési és Innovációs Hivatal pályázatán nyert félmilliárd forintból indult el, melyet Balogh Péterék saját tőkével, szaktudással és kapcsolatrendszerükkel egészítettek ki. A két lépcsőben kiválasztott tíz cég nagyot tudott előrelépni fejlesztések tekintetében, illetve volt, aki külföldi piacokon is megvetette lábát. A Baconsult Kft. a program végeztével sem engedi el kezüket, továbbra is együtt dolgoznak a vállalkozások sikerén.